Haplogrupa R1a
Haplogrupa R1a jeb R-M420 ir viena no visbiežāk sastopamajām cilvēka Y-hromosomas DNS haplogrupām. Paleoģenētiskie pētījumi liecina par to, ka mezolīta laikmetā pirms 13 tūkstošiem gadu R1a haplogrupa bija sastopama Austrumu mednieku-vācēju Y-hromosomās. Šīs haplogrupas izplatīšanās korelē ar indoeiropiešu valodu ekspansiju 3. gadu tūkstotī p.m.ē., Eiropā izveidojot Auklas keramikas kultūru.